Die Boedie Blog: October 2008
Ons was twee naweke terug Cheltenham toe gewees vir 'n tipe van 'n kerk kamp. Dit was die eerste keer wat ons in die geweste van Engeland gekom het en die natuurskoon en ongerepte valleie en heuwels het ons harte gesteel. Hier is 'n kort fotoverhaal van die plek waar ons oornag het naby Cheltenham. Dit is baie oud en pragtig. Dit word besonder goed bewaar en instand gehou en daarom kan ons dit vandag nog geniet.
Posted by S.W. at 4:06 PM 0 comments
Posted by Stefan at 8:50 AM 1 comments
Dis mos min deesdae dat jy sommer 'n Suid Afrikaanse celeb raakloop en so paar woordjies kan verwissel. Die uwe, Schalk W Roeland het nou onlangs sommer twee raakgeloop en ek moet dit met julle deel.
Die eerste SA celeb is 'n jong man wat gebore en opgebring is in die Potchefstroom omgewing en distrik. Ons het ontmoet in ons eerstejaar aan die PUK (oftewel Noordwes Universiteit, Potchefstroom Kampus). Die besondere man is ook besig om vir homself 'n loopbaan in SA televisie oop te werk met al die rolle wat na sy kant toe kom.
Hy was al in bekende en beminde sepies soos 7de Laan, Egoli, Binnelanders en nog ander ook. Watch mooi, een van die dae is hy so bekend jy gaan dit naby hom kan waag nie met al die papparazi wat hom gaan agtervolg om daai perfekte steelfoto te neem. Ek praat natuurlik van Drikus Volschenk.
Hy was toevallig op dieselfde vlug van London Gatwick af na Joburg toe via Dubai. Ons het alte lekker gekuier op Dubai terwyl ons gewag het vir ons connecting vlug Johies toe. Hier sit hy en Elzna in Dubai se duty free area, voor een van die hekke en wag.
Dit was sommer lekker om weer vir Drikus te sien en te kuier. Die man gaan nog groot gaan.
Die ander celeb wat 'n vermelding verdien, is Johan Stemmet. Die immergoen Noot vir Noot aanbieder steel nou al vir jare lank ons Vrydae of Saterdae aande met die gewildste speletjiesprogram ooit op Suid Afrikaanse televisie. Of hy nou Noot vir Noot like of nie, jou paadjie het al iewers met dit gekruis. Al is dit net om die deelnemers so bietjie gas te gee uit die gemak van jou sitkamerbank.
Johan het onlangs by die SA Gemeente in Engeland se basaar opgetree en hy was ook seremoniemeester tydens die dag. 'n Dag wat die Britse weer nie lekker wou saamspeel nie, maar almal het dit baie geniet. Hy het ook later in die aand 'n Noot vir Noot spel aangebied wat baie pret en plesier verskaf het vir almal teenwoordig. Dit het ons sommer huis toe laat verlang.
Hier is ek en Johan, lekker warm aangetrek vir die snerpend kou wat sy kop uitgesteek het die dag.
Posted by S.W. at 11:36 PM 0 comments